section_heading: Radnja
paragraph_text: Priča o trnovitom putu povratka svrgnute skromne i plemenite vlasnice unosnog čokoladnog carstva. Duboko u srcu Meksika, u malenom selu Xochilcacahuatel, daleko od svih čari modernog svijeta, skromnim životom živi neobično stanovništvo, štovatelji drevnog kulta Ek Chuah. Nakon nekoliko godina provedenih izvan sela zbog školovanja, u selo se vraća osamnaestogodišnja Rosita Amado, neugledna djevojka vedra duha i plemenite duše. Rosita je unuka bogatog poduzetnika Juana koji je davno napustio rodno selo i preselio se u Miami, gdje je oženio bogatu udovicu Ann Remington. Nakon smrti supruge, Juan je naslijedio čitavo bogatstvo, ali i skrb za Grace, Anninu problematičnu kćer iz prvog braka koja Juana nikad nije voljela. Sad već postariji i bolestan, Juan osjeća kako ga smrt vreba iz blizine pa se odluči vratiti u Xochilcacahuatel kako bi unuci povjerio tajnu koja mu je pomogla izgraditi bogatstvo. Naime, Juan je jedina osoba na svijetu koja poznaje drevni recept drevnih Maya za spravljane čarobne čokolade s kojim su on i njegova preminula supruga izgradili unosno čokoladno carstvo. Nakon Juanove smrti, Rosita putuje u Miami kako bi ispunila posljednju želju svoga djeda- sjela na mjesto predsjednice tvrtke, Chocolate Supremo, i postala kraljicom čokolade. No Grace manipulacijama, spletkama i prevarama izigra Rositino povjerenje kako bi se dočepala nasljedstva i tajne recepture za spravljanje čokolade, a njezin sin Bruce, u kojeg je Rosita strastveno zaljubljena, nehotice joj slomi srce. Moć je sada u rukama Remingtonovih, a Rosita je na cesti i jedino što joj preostaje je nov početak i iščekivanje pravog trenutka kad će Dame Chocolate dobiti priliku za osvetu i povratak ukradene ljubavi. Na trnovitom putu Rosita će se u borbi za ljubav i ostavštinom svoga djeda morati suoćiti sa svjetom spletki, osobnim izdajama, okrutnim lažima i ukletom ljubavi. Povest će borbu i za vlastiti život kada se u njen život vrate zli duhovi prošlosti vođeni strašću, pohlepom i mržnjom. No nov početak donijet će nove avanture na njenom putu čokoladne čarolije.